b"\n_START_ARTICLE_\nEgon Ranshofen-Wertheimer\n_START_SECTION_\n\xc5\xbdivljenje\n_START_PARAGRAPH_\nRojen je bil Egon Ranshofen-Wertheimer v kraju Ranshofen pri Braunau-u ob reki Inn kot sin katoli\xc5\xa1kega veleposestnika Julija. Dru\xc5\xbeina je imela daljne judovske prednike. Njegov stari o\xc4\x8de Ferdinand Wertheimer je bil zgornjeavstrijski de\xc5\xbeelni poslanec. Po prvi svetovni vojni, iz katere se je vrnil kot marksist, je do leta 1921 \xc5\xa1tudiral na Dunaju, v Z\xc3\xbcrichu, Berlinu, M\xc3\xbcnchnu in Heidelberg-u. V Heidelberg-u se je zbli\xc5\xbeal s socialisti\xc4\x8dno visoko\xc5\xa1olsko skupino, ki se je zbirala ob Carl-u Mierendorff-u. V teku let je Ranshofen-Wertheimer razvil zmeraj bolj pragmati\xc4\x8dno stali\xc5\xa1\xc4\x8de in se je odlo\xc4\x8dil za social-demokrate. Od leta 1921 do 1924 je bil \xc5\xbeurnalist v Hamburgu in nato do leta 1930 kot dopisnik za socialdemokratski list\xc2\xa0\xc2\xbbVorw\xc3\xa4rts\xc2\xab\xc2\xa0v Londonu. Tam je napisal prvo knjigo:\xc2\xa0\xc2\xbbPortret britanske delavske partije\xc2\xab, ki je postala uspe\xc5\xa1nica, navezal je stike z mladim \xc5\xbeurnalistom in gospodarstvenikom Leopold-om Kohr-om. Njegova knjiga je vzbudila pozornost britanske vlade, ki je imela velik vpliv na\xc2\xa0\xc2\xbb Zvezo narodov\xc2\xab. Zato mu je bilo omomgo\xc4\x8deno po letu 1930 za deset let delovati v \xc5\xbdenevi kot diplomat in vodja v uradu Zveze narodov._NEWLINE_Zaradi katastrofe v Evropi je emigriral v Ameriko, kjer je v letih 1940-1941 predaval kot profesor na\xc2\xa0\xc2\xbbAmerican University\xc2\xab\xc2\xa0v Washingtonu in od leta 1942-1945 pri Carnegie Endowment for International Peace. 1945-1946 je bil v ameri\xc5\xa1kem zunanjem ministrstvu konzulent za UN zadeve. Egon Ranshofen-Wertheimer je podpiral ameri\xc5\xa1ko vlado v boju proti Nem\xc4\x8diji s tem, da se je s svojjim mlaj\xc5\xa1im tovari\xc5\xa1em Leopold-om Kohr-om, ki je med drugim deloval pri New York Times-u, publicisti\xc4\x8dno udejstvoval proti nacionalsocialisti\xc4\x8dni vladi. Od leta 1946 do 1955, do svoje upokojitve je deloval za\xc2\xa0\xc2\xbbZdru\xc5\xbeene narode\xc2\xab\xc2\xa0v komisijah za Korejo, Somalijo in Eritreo. Po upokojitvi je bil svetovalec pri ZN v zastopstvu Avstrije._NEWLINE_Po svojem delu 'The International Secretariat - A Great Experiment in International Administration je pripravljal pot za ZN. Ranshofen-Wertheimer in Kohr sta se tudi zavzemala za odpravo\xc2\xa0\xc2\xbbvlade \xc5\xa1tirih\xc2\xab\xc2\xa0in za neodvisnost Avstrije. Da je Avstrija tako hitro bila sprejeta v ZN 1955 je prav tako v veliki meri zasluga Egona Ranshofen Wertheimer. E.R.W. je pokopan v dru\xc5\xbeinskem grobu na pokopali\xc5\xa1\xc4\x8du gradu Ranshofen.\n_START_SECTION_\nObdelava\n_START_PARAGRAPH_\nDnevi sodobne zgodovine - 16. po vrsti v Braunau-u pod geslom\xc2\xa0\xc2\xbbPacemakers Manual\xc2\xab\xc2\xa0so se bavili z E.R.W. Mesto Braunau ob Inn-u in dru\xc5\xa1tvo za sodobno zgodovino je 29. septembra 2007 odlikovalo dru\xc5\xbeino Trapp z odli\xc4\x8djem Egona Ranshofen Wertheimer-ja. Dne 3. maja 2008 ga je Ernst Florian Winter sprejel (sorodnik dru\xc5\xbeine Trapp)."